Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 775/09/4401	Komárno, 18.6.2014
EEČ : 2-30-102-2014

U Z N E S E N I E

Trestná vec:	obvinený XXXXX 
Trestný čin:	útok na verejného činiteľa v spolupáchateľstve podľa § 9 odsek 2 k § 155 odsek 1 písmeno a Trestného zákona číslo 140/1961 Zbierky zákonov v znení zákona číslo 227/2005 Zbierky zákonov a iné trestné činy

Rozhodol: 	prokurátorka Okresnej prokuratúry Komárno
Podľa § 215 odsek 1 písmeno d (§ 9 odsek 1 písmeno a) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 13.04. 2003 v čase okolo 20.30 hod v XXXXX, na XXXXX spoločným konaním so samostatne trestne stíhaným XXXXX, narodeným XXXXX, trvale bytom XXXXX, ulica XXXXX spôsobil dopravnú nehodu s osobným motorovým vozidlom značky Ford Galaxy, EČ: XXXXX (XXXXX republika) pred pohostinstvom XXXXX, na ktorom vozidle z miesta dopravnej nehody ušli, pričom boli zastavení hliadkou Obvodného oddelenia PZ XXXXX na ulici XXXXX, na parkovisku, pred budovou Okresného riaditeľstva PZ v XXXXX, kde bol po vystúpení z vozidla hliadkou polície zadržaný, počas ktorého služobného zákroku kládol aktívny odpor a fyzicky zaútočil na členov hliadky tým spôsobom, že ppráp. XXXXX nohou kopol dvakrát do oblasti stehna pravej nohy, v dôsledku čoho utrpel zranenie, ktoré si vyžiadalo jednorázové ošetrenie, pričom samostatne trestne stíhaný XXXXX, ktorý sa dal na útek, bol hliadkou polície zadržaný v XXXXX, na XXXXX pred pohostinstvom XXXXX - tka a následne predvedený na Obvodné oddelenie PZ XXXXX, kde pri vystupovaní zo služobného motorového vozidla kopol  nohou do spätného zrkadla a do ľavého predného blatníka služobného motorového vozidla, čím spôsobil škodu na vozidle vo výške 5.000,-Sk, ďalej samostatne trestne stíhaný XXXXX fyzicky napadol práp. XXXXX tak, že ho kopol nohou do pravého stehna, pravého členka, zápästia pravej ruky, pričom ďalšiemu kopnutiu do oblasti genitálií napadnutý policajt zabránil, ktoré zranenia si vyžiadali u práp. XXXXX dobu liečenia do 7 dní, ďalej v miestnosti stálej služby Okresného riaditeľstva PZ v XXXXX sa obaja vyhrážali príslušníkom polície ppráp. XXXXX, por. XXXXX, práp. XXXXX, ppráp. XXXXX a npor. XXXXX ujmou na zdraví a fyzickou likvidáciou po prepustení na slobodu,

lebo je trestné stíhanie neprípustné podľa § 9 odsek 1 písmeno a

Odôvodnenie:
       Uznesením policajného orgánu Obvodného oddelenia Policajného zboru Okresného riaditeľstva Policajného zboru v XXXXX  (ďalej len policajný orgán) ČVS: XXXXX zo 14.04. 2003 bolo podľa § 160 odsek 1 Trestného poriadku číslo 141/1961 Zbierky zákonov, účinného do 31.12.2005 (ďalej len Trestný poriadok číslo 141/1961 Zb.) začaté trestné stíhanie a zároveň podľa § 163 odsek 1 Trestného poriadku číslo 141/1961 Zb. vznesené obvinenie XXXXX a XXXXX pre trestný čin útoku na verejného činiteľa v spolupáchateľstve podľa § 9 odsek 2 k § 155 odsek 1 písmeno a) Trestného zákona číslo 140/1961 Zbierky zákonov v znení zákona číslo 171/2003 Zbierky zákonov účinného do 31.08. 2003 (ďalej len Trestný zákon číslo 140/1961 Zb.) a trestný čin útoku na verejného činiteľa v spolupáchateľstve podľa § 9 odsek 2 k § 156 odsek 1  písmeno b), odsek 3 Trestného zákona číslo 140/1961 Zb. 

      V priebehu vyšetrovania bolo na základe zápisníc z výsluchov poškodených ppráp. XXXXX, por. XXXXX, práp. XXXXX, ppráp. XXXXX a ďalších, najmä listinných dôkazov, zistené a dostatočne preukázané, že trestný čin útoku na verejného činiteľa v spolupáchateľstve podľa § 9 odsek 2 k § 155 odsek 1 písmeno a) Trestného zákona číslo 140/1961 Zb. a trestný čin útoku na verejného činiteľa v spolupáchateľstve podľa § 9 odsek 2 k § 156 odsek 1  písmeno b), odsek 3 Trestného zákona číslo 140/1961 Zb. spáchali obvinení XXXXX a XXXXX  spôsobom uvedeným vo výroku  tohto uznesenia.

       Nakoľko sa účasť obvineného XXXXX na vyšetrovacích úkonoch nepodarilo zabezpečiť, bolo uznesením policajného orgánu ČVS: XXXXX z 12.05. 2004 rozhodnuté o vylúčení trestnej veci obvineného XXXXX zo spoločného konania s trestnou vecou obvineného XXXXX.

       Z obsahu na vec sa vzťahujúceho vyšetrovacieho spisu vyplýva, že obvinený XXXXX vo svojej výpovedi uviedol, že sa na priebeh a okolnosti skutku nepamätá, na základe čoho Okresný súd XXXXX na základe podnetu policajného orgánu vydal dňa 23.07. 2003 v konaní pod sp.zn. XXXXX príkaz na vyšetrenie jeho duševného stavu. Na vyšetrenie k znalcom sa obvinený XXXXX nedostavil, pričom lustráciami ani vykonanými pokusmi o predvedenie sa nepodarilo zistiť jeho pobyt. Policajný orgán vykonal v súčinnosti s inými orgánmi úkony smerujúce k vypátraniu pobytu obvineného na území Slovenskej republiky. 

        V ďalšom konaní policajný orgán uznesením ČVS: XXXXX z 27.01. 2005 podľa § 173 odsek 1 písmeno a) Trestného poriadku číslo 141/1961 Zb. prerušil trestné stíhanie vo veci, pretože nebolo možné pre neprítomnosť obvineného vec náležite objasniť. 

       Analýzou spisového materiálu nebolo zistené, že by boli policajným orgánom po prerušení trestného stíhania podľa § 173 odsek 1 písmeno a) Trestného poriadku číslo 141/1961 Zb., realizované akékoľvek úkony smerujúce k zabezpečeniu prítomnosti obvineného XXXXX na vyšetrovacích úkonoch. 

      V priebehu konania bola zadokumentovaná aj skutočnosť, že obvinený XXXXX ako občan XXXXX republiky s povoleným prechodným pobytom na území Slovenskej republiky na účely podnikania naposledy v období od 13.08. 2001 do 31.03. 2006,  sa síce v čase od spáchania skutku až do dnešnej doby  zdržiava v cudzine a to v XXXXX republike, avšak nie s úmyslom vyhnúť sa trestnému stíhaniu (§ 67 odsek 2 písmeno b) Trestného zákona číslo 140/1961 Zb).

      Lustráciou obvineného XXXXX v informačnom systéme „DVS“ (denník vyšetrovacích spisov), v ktorom sú zaevidované trestné konania, spôsoby ich ukončenia, mená oznamovateľov respektíve poškodených ako aj údaje obvinených alebo podozrivých osôb bolo zistené, že počas premlčacej lehoty obvinený  XXXXX  nespáchal žiadny trestný čin.

      Z lustrácie obvineného XXXXX v systéme MAKOP a USEP - v ústredných  systémoch evidencie priestupkov a z odpisu z registra trestov vyplýva, že nebol v minulosti súdne trestaný ani postihnutý za priestupok.

      Trestného činu útoku na verejného činiteľa v spolupáchateľstve podľa § 9 odsek 2 k § 155 odsek 1 písmeno a) Trestného zákona číslo 140/1961 Zb. sa dopustí ten kto spoločným konaním použije násilie v úmysle pôsobiť na výkon právomoci verejného činiteľa, za ktorý sa potresce odňatím slobody až na tri roky alebo peňažným trestom.

       Trestného činu útoku na verejného činiteľa v spolupáchateľstve podľa § 9 odsek 2 k § 156 odsek 1  písmeno b), odsek 3 Trestného zákona sa dopustí ten kto sa spoločným konaním inému vyhráža usmrtením, ublížením na zdraví alebo spôsobením škody veľkého rozsahu pre výkon právomoci verejného činiteľa, za ktorý sa potresce odňatím slobody až na tri roky alebo peňažným trestom  a kto hrubo urazí alebo ohovorí verejného činiteľa pri výkone jeho právomoci alebo pre tento výkon, potresce sa odňatím slobody až na jeden rok alebo peňažným trestom.

       Podľa § 9 odsek 1 písmeno a) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené ak je trestné stíhanie premlčané.

       Podľa § 67 odsek 1 písmeno c) Trestného zákona číslo 140/1961 Zb. trestnosť činu zaniká uplynutím premlčacej doby, ktorá je päť rokov, ak je horná hranica trestnej sadzby odňatia slobody je najmenej tri roky.

        Z § 67 odsek 3 písmeno a) Trestného zákona číslo 140/1960 Zb. sa premlčanie trestného stíhania prerušuje vznesením obvinenia pre trestný čin, o premlčanie ktorého ide, ako aj po ňom nasledujúcimi úkonmi policajného orgánu, vyšetrovateľa, prokurátora alebo súdu smerujúcimi k trestnému stíhaniu páchateľa.

        Na základe vyššie uvedeného mám za to, že trestné stíhanie vedené voči obvinenému XXXXX pre trestný čin útoku na verejného činiteľa v spolupáchateľstve podľa § 9 odsek 2 k § 155 odsek 1 písmeno a) Trestného zákona číslo 140/1961 Zb. a trestný čin útoku na verejného činiteľa v spolupáchateľstve podľa § 9 odsek 2 k § 156 odsek 1  písmeno b), odsek 3 Trestného zákona číslo 140/1961 Zb., je neprípustné z dôvodu jeho premlčania, nakoľko posledný úkon smerujúci k trestnému stíhaniu páchateľa bolo vydanie uznesenia o prerušení trestného stíhania dňa 27.01. 2005, kedy začala plynúť 5 ročná premlčacia lehota, ktorá vzhľadom na to, že nedošlo k jej prerušeniu ani spočívaniu podľa § 67 odsek 2, odsek 3 Trestného zákona číslo 140/1961 Zb., márne uplynula dňa 27.01. 2010. 

       Preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martina Čambalová
prokurátorka